CELEX: 62018CN0067
Language: mt
Date: 2018-01-30 00:00:00
Title: Kawża C-67/18 P: Appell ippreżentat fit-30 ta’ Jannar 2018 minn Dominique Bilde mis-sentenza mogħtija mill-Qorti Ġenerali (Is-Sitt Awla) fid-29 ta’ Novembru 2017 fil-Kawża T-633/16, Bilde vs Il-Parlament

7.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/14
            
         Appell ippreżentat fit-30 ta’ Jannar 2018 minn Dominique Bilde mis-sentenza mogħtija mill-Qorti Ġenerali (Is-Sitt Awla) fid-29 ta’ Novembru 2017 fil-Kawża T-633/16, Bilde vs Il-Parlament
   (Kawża C-67/18 P)
   (2018/C 161/17)
   Lingwa tal-kawża: il-Franċiż
   
      Partijiet
   
   
      Appellanti: Dominique Bilde (rappreżentant: G. Sauveur, avukat)
   
      Partijiet oħra fil-proċedura: Il-Parlament Ewropew, Il-Kunsill tal-Unjoni Ewropea
   
      Talbiet
   
   
               —
            
            
               Tannulla d-deċiżjoni tas-Segretarju Ġenerali tal-Parlament Ewropew tat-23 ta’ Ġunju 2016, innotifikata fis-6 ta’ Lulju 2016, li tispeċifika “li l-ammont ta’ EUR 40 320 ġie mħallas indebitament favur Dominique Bilde” u tordna lill-awtorità kompetenti u lill-kontabilista tal-istituzzjoni sabiex jipproċedu bl-irkupru ta’ din is-somma;
            
         
               —
            
            
               Tannulla n-nota ta’debitu Nru 2016-889 kollha ffirmata mill-istess direttur ġenerali tal-finanzi fid-data tad-29 ta’ Ġunju 2016;
            
         
               —
            
            
               Tiddeċiedi skont id-dritt dwar l-ammont li għandu jingħata lill-appellanti bħala kumpens għad-dannu morali li hija sofriet b’riżultat tal-akkużi infondati magħmula qabel il-konklużjoni tal-investigazzjoni, tal-ħsara kkawżata lill-immaġni tagħha u tal-inkwiet kbir ikkawżat fil-ħajja personali u politika tagħha permezz tad-deċiżjoni appellata;
            
         
               —
            
            
               Tiddeċiedi skont id-dritt dwar l-ammont li għandu jingħata lill-appellanti bħala spejjeż tal-proċedura;
            
         
               —
            
            
               Tikkundanna lill-Parlament Ewropew għall-ispejjeż kollha.
            
         
      Aggravji u argumenti prinċipali
   
   Insostenn tal-appell tagħha, l-apellanti tinvoka 11-il aggravju.
   
               1.
            
            
               L-ewwel aggravju huwa bbażat fuq l-inkompetenza tal-awtur tal-att
               
                           —
                        
                        
                           Il-kwistjonijiet finanzjarji huma l-kompetenza tal-Uffiċju tal-Parlament Ewropew u mhux tas-Segretarju Ġenerali
                        
                     
                           —
                        
                        
                           Assenza ta’ delega tas-Segretarju Ġenerali
                        
                     
                           —
                        
                        
                           Eċċezzjoni ta’ illegalità minħabba l-ksur tal-indipendenza tal-parlamentari u tad-dritt għal sentenza imparzjali
                        
                     
         
               2.
            
            
               It-tieni aggravju bbażat fuq il-prinċipju ta’ “electa una via”
               
                           —
                        
                        
                           Il-President tal-Parlament adixxa lill-OLAF u nieda proċeduri quddiem il-ġustizzja Franċiża
                        
                     
         
               3.
            
            
               It-tielet aggravju bbażat fuq ksur tad-drittijiet tad-difiża
               
                           —
                        
                        
                           Ksur tal-preżunzjoni ta’ innoċenza mill-President tal-Parlament
                        
                     
                           —
                        
                        
                           L-amministrazzjoni tal-Parlament hija l-qorti u l-parti
                        
                     
                           —
                        
                        
                           Bdil fl-ilmenti invokati mill-Parlament matul il-proċedura
                        
                     
                           —
                        
                        
                           Rifjut tas-Segretarju Ġenerali li jisma lill-appellanti
                        
                     
         
               4.
            
            
               Ir-raba’ aggravju bbażat fuq inverżjoni tal-oneru tal-prova
               
                           —
                        
                        
                           Il-Parlament obbliga lill-appellanti sabiex tipprova li hija ma kienet wettqet l-ebda nuqqas meta huwa ma kellu ebda element li jippermettilu serjament li jallega l-eżistenza ta’ nuqqas
                        
                     
         
               5.
            
            
               Il-ħames agrravju bbażat fuq insuffiċjenza ta’ motivazzjoni
               
                           —
                        
                        
                           L-unika raġuni invokata hija l-publikazzjoni ta’ organigramma, għalkemm din tal-aħħar ma tipprova xejn
                        
                     
         
               6.
            
            
               Is-sitt aggravju bbażat fuq ksur tal-prinċipji ta’ ċertezza legali u ta’ aspettativi leġittimi
               
                           —
                        
                        
                           L-ebda regola ma tistabbilixxi l-lista tad-dokumenti li għandhom jiġu pprovduti u għalhekk l-appellanti hija suġġetta għall-arbitrarjetà tal-Parlament
                        
                     
         
               7.
            
            
               Is-seba’ aggravju bbażat fuq ksur tad-drittijiet ċiviċi tal-assistenti parlamentari
               
                           —
                        
                        
                           Il-Parlament jipprojbixxi l-assistenti milli jkollhom attività politika
                        
                     
         
               8.
            
            
               It-tmien aggravju bbażat fuq trattament diskriminatorju, fuq “Fumus persecutionis” u fuq użu ħażin ta’ poter
               
                           —
                        
                        
                           L-appellanti ssubixxiet din il-proċedura minħabba l-ostilità politika murija mill-President tal-Parlament Ewropew
                        
                     
         
               9.
            
            
               Id-disa’ aggravju bbażat fuq ksur tal-independenza tad-deputati
               
                           —
                        
                        
                           Ix-xogħol tal-assistent paralmentari ma jillimitax ruħu għax-xogħol leġiżlattiv
                        
                     
         
               10.
            
            
               L-għaxar aggravju bbażat fuq interpretazzjoni ħażina tal-fatti
               
                           —
                        
                        
                           Il-Parlament ikkuntenta ruħu billi wieġeb li d-dokumenti kkomunikati mill-appellanti ma pprovaw xejn filwaqt li dawn id-dokumenti kienu jipprovaw ix-xogħol tal-assistent
                        
                     
                           —
                        
                        
                           Il-Parlament ma huwiex kapaċi jipprova l-pretensjonijiet tiegħu
                        
                     
         
               11.
            
            
               Il-ħdax-il aggravju bbażat fuq ksur tal-prinċipju ta’ proporzjonalità
               
                           —
                        
                        
                           L-organigramma (punt tat-tluq tal-proċeduri mnedija mill-President tal-Parlament) ġiet ippubblikata fi Frar 2015 iżda r-repetizzjoni tal-ammont imħallas b’mod indebitu tmur lura għal Ottubru 2014